xml version="1.0" encoding="UTF-8"?


Euroopa Liidu C 374A/5. n


| | | |
| --- | --- | --- |
| | | ISSN 1977-0898 |
| Euroopa Liidu Teataja | | C 374A |
| European flag | | |
| Eestikeelne väljaanne | Teave ja teatised | 63. aastakäik 5. november 2020 |

---

| | | |
| --- | --- | --- |
| Sisukord | | Lehekülg |
| | V   Teated | |
| | HALDUSMENETLUSED | |
| | Euroopa Personalivaliku Amet (EPSO) | |
| 2020/C 374 A/01 | [Addendum teatele avaliku konkursi korraldamise kohta – EPSO/AD/372/19 – auditi valdkonna administraatorid (AD 5  / AD 7) ( ELT C 156 A, 7.5.2019 )](http://publications.europa.eu/resource/uriserv/OJ.CA.2020.374.01.0001.01.EST.xhtml) | [1](#CA2020374ET.01000101.doc) |
| 2020/C 374 A/02 | [Addendum teatele avaliku konkursi korraldamise kohta – EPSO/AD/374/19 – administraatorid (AD 7) järgmistes valdkondades: 1) konkurentsiõigus, 2) finantsõigus, 3) majandus- ja rahaliidu õigus, 4) ELi eelarve suhtes kohaldatavad finantseeskirjad, 5) euromüntide kaitsmine võltsimise eest ( ELT C 191 A, 6.6.2019 )](http://publications.europa.eu/resource/uriserv/OJ.CA.2020.374.01.0003.01.EST.xhtml) | [3](#CA2020374ET.01000301.doc) |

---

| | |
| --- | --- |
| ET | |

---

V Teated

HALDUSMENETLUSED

Euroopa Personalivaliku Amet (EPSO)

| | | | |
| --- | --- | --- | --- |
| 5.11.2020 | ET | Euroopa Liidu Teataja | CA 374/1 |

---

Addendum teatele avaliku konkursi korraldamise kohta – EPSO/AD/372/19 – auditi valdkonna administraatorid (AD 5  / AD 7)

([Euroopa Liidu Teataja C 156 A, 7. mai 2019](http://publications.europa.eu/resource/oj/JOC_2019_156_A_TOC))

(2020/C 374 A/01)

1.

Covid-19 puhangu tõttu pidi EPSO alates 6. märtsist 2020 katkestama ja peatama Brüsselis ja Luxembourgis asuvate hindamiskeskuste tegevuse, et võtta tarvitusele kõik asjakohased ettevaatusabinõud kooskõlas ELi institutsioonide ja liikmesriikide ametiasutuste antud juhiste ja suunistega. See mõjutas ka arvutipõhiseid teste, mis pidid toimuma hindamiskeskuse etapi päeval. Esialgu kavatses EPSO alustada teatavate konkursside puhul hindamiskeskuse testide ja katsetega uuesti alates 2020. aasta septembri keskpaigast. Võttes aga arvesse praegust Covid-19 olukorda ja liikmesriikide ametiasutuste kehtestatud meetmeid, millega keelatakse suured rahvakogunemised ja piiratakse reisimist rahvatervisega seotud põhjustel, ei ole lähitulevikus võimalik EPSO ruumides teste ja katseid korraldada. Kuna valikvastustega testid olid kavandatud hindamiskeskuse päevale, pidi EPSO leidma alternatiivsed testide korraldamise võimalused. Seepärast toimuvad need testid nüüd mõnes EPSO akrediteeritud testimiskeskuses.

2.

Selleks et avalikud konkursid mõistliku aja jooksul lõpule viia, korraldab EPSO hindamiskeskuse testid ja katsed veebis (kaugvormis). Veebipõhiseid teste ja katseid saavad kandidaadid teha näiteks kodus või töö juures, ilma et neil oleks vaja minna EPSO testimiskeskusesse. Selliseid teste ja katseid korraldatakse edaspidi videokonverentsi teel. Kõik tehnilised üksikasjad, sealhulgas juhised ühenduse katsetamiseks enne testide ja katsete tegeliku toimumise päeva, esitatakse piisavalt aegsasti. Testidel ja katsetel osalemise kutsed saadetakse kandidaatidele EPSO kasutajakonto kaudu. Kandidaadid peavad oma EPSO kasutajakontot vaatama vähemalt kaks korda nädalas.

3.

Mõned kandidaadid sooritasid hindamiskeskuse testid ja katsed kohapeal juba enne 6. märtsi 2020.

Nende tulemused jäävad kehtima, välja arvatud rühmatöö katse puhul, mis asendatakse olukorra lahendamist käsitleva intervjuuga.

Kandidaadid, kes ei läbinud hindamiskeskuse teste ja katseid enne 6. märtsi 2020 ja kellel ei ole enam võimalik neid kohapeal teha, sooritavad kõik hindamiskeskuse testid ja katsed kaugvormis ühe või mitme päeva jooksul.

4.

Võrdse kohtlemise tagamiseks peavad kõik kandidaadid sooritama samad testid ja katsed. Rühmatöö katset ei ole võimalik kaugvormis rahuldaval viisil korraldada. Kui tekivad tehnilised probleemid, võib see kahjustada rühma dünaamikat ja mõjutada osalevaid kandidaate negatiivselt. Seetõttu peavad kõik kandidaadid (sealhulgas need, kes on rühmatöö katse juba sooritanud) osalema olukorra lahendamist käsitleval intervjuul, mis korraldatakse videokonverentsi teel ja kestab 30–40 minutit.

Olukorra lahendamist käsitleval intervjuul hinnatakse teatavaid üldvõimeid (analüüsi- ja probleemide lahendamise oskus, õppimis- ja enesearendamisvõime, prioriteetide seadmise ja organiseerimise oskus, pingetaluvus, meeskonnatöö oskus, juhtimisoskus), küsides kandidaadilt, kuidas ta konkreetses olukorras reageeriks. Intervjuu toimub veebis ja seda juhib koolitatud intervjueerija, kes annab vestluse ajal vastavalt eelnevalt osaliselt paika pandud stsenaariumile lisateavet.

Ligikaudu kaks kuni kolm nädalat enne olukorra lahendamist käsitlevate intervjuude toimumist saab kandidaat kirjaliku tööülesande ja taustteabe, mis aitab tal selleks katseks valmistuda. Tööülesandes palutakse kandidaadil asendada kolleegi ning võtta vastutus teatavate ülesannete ja olukordade eest, mida vestlusel arutatakse. Käsitletakse ka muid olukordi, mida ülesandes ei ole kirjeldatud. Kandidaat võib vestluse ajal kirjalikku tööülesannet ja taustteavet vaadata.

Kandidaadiga vestleb ELi institutsioonide töötaja. Iga kandidaadi vastuseid jälgib ja hindab kaks valikukomisjoni liiget, kes annavad katsega hinnatavate oskuste ja võimete eest punkte. Intervjueerija kandidaadi hindamisel ei osale.

---

| | | | |
| --- | --- | --- | --- |
| 5.11.2020 | ET | Euroopa Liidu Teataja | CA 374/3 |

---

Addendum teatele avaliku konkursi korraldamise kohta – EPSO/AD/374/19 – administraatorid (AD 7) järgmistes valdkondades: 1) konkurentsiõigus, 2) finantsõigus, 3) majandus- ja rahaliidu õigus, 4) ELi eelarve suhtes kohaldatavad finantseeskirjad, 5) euromüntide kaitsmine võltsimise eest

([Euroopa Liidu Teataja C 191 A, 6. juuni 2019](http://publications.europa.eu/resource/oj/JOC_2019_191_A_TOC))

(2020/C 374 A/02)

1.

Covid-19 puhangu tõttu pidi EPSO alates 6. märtsist 2020 katkestama ja peatama Brüsselis ja Luxembourgis asuvate hindamiskeskuste tegevuse, et võtta tarvitusele kõik asjakohased ettevaatusabinõud kooskõlas ELi institutsioonide ja liikmesriikide ametiasutuste antud juhiste ja suunistega. See mõjutas ka arvutipõhiseid teste, mis pidid toimuma hindamiskeskuse etapi päeval. Esialgu kavatses EPSO alustada teatavate konkursside puhul hindamiskeskuse testide ja katsetega uuesti alates 2020. aasta septembri keskpaigast. Võttes aga arvesse praegust Covid-19 olukorda ja liikmesriikide ametiasutuste kehtestatud meetmeid, millega keelatakse suured rahvakogunemised ja piiratakse reisimist rahvatervisega seotud põhjustel, ei ole lähitulevikus võimalik EPSO ruumides teste ja katseid korraldada. Kuna valikvastustega testid olid kavandatud hindamiskeskuse päevale, pidi EPSO leidma alternatiivsed testide korraldamise võimalused. Seepärast toimuvad need testid nüüd mõnes EPSO akrediteeritud testimiskeskuses.

2.

Selleks et avalikud konkursid mõistliku aja jooksul lõpule viia, korraldab EPSO hindamiskeskuse testid ja katsed veebis (kaugvormis). Veebipõhiseid teste ja katseid saavad kandidaadid teha näiteks kodus või töö juures, ilma et neil oleks vaja minna EPSO testimiskeskusesse. Selliseid teste ja katseid korraldatakse edaspidi videokonverentsi teel. Kõik tehnilised üksikasjad, sealhulgas juhised ühenduse katsetamiseks enne testide ja katsete tegeliku toimumise päeva, esitatakse piisavalt aegsasti. Testidel ja katsetel osalemise kutsed saadetakse kandidaatidele EPSO kasutajakonto kaudu. Kandidaadid peavad oma EPSO kasutajakontot vaatama vähemalt kaks korda nädalas.

3.

Mõned kandidaadid sooritasid hindamiskeskuse testid ja katsed kohapeal juba enne 6. märtsi 2020.

Nende tulemused jäävad kehtima, välja arvatud rühmatöö katse puhul, mis asendatakse olukorra lahendamist käsitleva intervjuuga.

Kandidaadid, kes ei läbinud hindamiskeskuse teste ja katseid enne 6. märtsi 2020 ja kellel ei ole enam võimalik neid kohapeal teha, sooritavad kõik hindamiskeskuse testid ja katsed kaugvormis ühe või mitme päeva jooksul.

4.

Võrdse kohtlemise tagamiseks peavad kõik kandidaadid sooritama samad testid ja katsed. Rühmatöö katset ei ole võimalik kaugvormis rahuldaval viisil korraldada. Kui tekivad tehnilised probleemid, võib see kahjustada rühma dünaamikat ja mõjutada osalevaid kandidaate negatiivselt. Seetõttu peavad kõik kandidaadid (sealhulgas need, kes on rühmatöö katse juba sooritanud) osalema olukorra lahendamist käsitleval intervjuul, mis korraldatakse videokonverentsi teel ja kestab 30–40 minutit.

Olukorra lahendamist käsitleval intervjuul hinnatakse teatavaid üldvõimeid (analüüsi- ja probleemide lahendamise oskus, õppimis- ja enesearendamisvõime, prioriteetide seadmise ja organiseerimise oskus, pingetaluvus, meeskonnatöö oskus, juhtimisoskus), küsides kandidaadilt, kuidas ta konkreetses olukorras reageeriks. Intervjuu toimub veebis ja seda juhib koolitatud intervjueerija, kes annab vestluse ajal vastavalt eelnevalt osaliselt paika pandud stsenaariumile lisateavet.

Ligikaudu kaks kuni kolm nädalat enne olukorra lahendamist käsitlevate intervjuude toimumist saab kandidaat kirjaliku tööülesande ja taustteabe, mis aitab tal selleks katseks valmistuda. Tööülesandes palutakse kandidaadil asendada kolleegi ning võtta vastutus teatavate ülesannete ja olukordade eest, mida vestlusel arutatakse. Käsitletakse ka muid olukordi, mida ülesandes ei ole kirjeldatud. Kandidaat võib vestluse ajal kirjalikku tööülesannet ja taustteavet vaadata.

Kandidaadiga vestleb ELi institutsioonide töötaja. Iga kandidaadi vastuseid jälgib ja hindab kaks valikukomisjoni liiget, kes annavad katsega hinnatavate oskuste ja võimete eest punkte. Intervjueerija kandidaadi hindamisel ei osale.

5.

Need kandidaadid, kes ei ole veel läbinud arvutipõhiseid valikvastustega teste, sooritavad need EPSO akrediteeritud testimiskeskustes. Kandidaadid saavad valida paljude akrediteeritud testimiskeskuste vahel nii Euroopas kui ka mujal maailmas. Testimiskeskustes rakendatakse kõiki vajalikke sanitaarmeetmeid. Kandidaadid kutsutakse neile testidele eraldi EPSO kasutajakonto kaudu.

---